**Ministru kabineta rīkojuma projekta “Par valsts meža zemes nodošanu Rojas novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Meža likuma 44. panta ceturtās daļas 2. punkta “b” apakšpunkts un Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.  Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums.  Saskaņā ar Meža likuma 44. panta ceturtās daļas 2. punkta “b” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā “Par pašvaldībām” noteikto pašvaldības autonomo funkciju veikšanai, tai skaitā kapsētu izveidošanai vai paplašināšanai. Minētā pašvaldības autonomā funkcija atbilst likuma “Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp kapsētu izveidošana un uzturēšana.  Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai.  Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 “Valsts meža zemes atsavināšanas kārtība” (turpmāk – noteikumi Nr. 776).  Noteikumu Nr.776 13. punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas ministrija sagatavo rīkojuma projektu par valsts meža zemes atsavināšanu.  Zemkopības ministrija atbilstoši noteikumiem Nr. 776 ir izvērtējusi Rojas novada pašvaldības iesniegtos dokumentus valsts meža zemes atsavināšanai un pilnvarojusi pašvaldību īstenot darbības, kas saistītas ar valsts meža zemes atsavināšanu.  Zemkopības ministrija 2011. gada 12. janvārī no Rojas novada domes saņēma divus iesniegumus (vēstuli Nr. 4-1/53 un vēstuli Nr. 4-1/56) par valsts meža zemes atsavināšanu pašvaldības autonomās funkcijas – gādāt par kapsētu izveidošanu un uzturēšanu – nodrošināšanai. Ar 2011. gada 12. janvāra vēstuli Nr.4-1/53 Rojas novada dome ierosināja atsavināt nekustamā īpašuma “Valsts mežs Ģipka” (nekustamā īpašuma kadastra Nr.8882 004 0148) sastāvā ietilpstošās zemes vienības ar kadastra apzīmējumu 8882 008 0863 daļu 2,5 ha platībā – jaunas kapsētas izveidei, savukārt ar 2011. gada 12. janvāra vēstuli Nr. 4-1/56 nekustamā īpašuma “Valsts mežs Melnsils” (nekustamā īpašuma kadastra Nr. 8882 001 0025) sastāvā ietilpstošās zemes vienības ar kadastra apzīmējumu 8882 002 0167 daļu 0,5 ha platībā – esošas kapsētas paplašināšanai.  Rojas novada dome ar 2009. gada 12. maija lēmumu (protokols Nr. 6, 2. punkts) nolēma lūgt Zemkopības ministrijai atsavināt valsts meža zemi Melnsila kapsētas paplašināšanai un Rojas kapsētas izveidošanai. Valsts meža zemes atsavināšana Rojas novada pašvaldībai ir nepieciešama, jo pašreizējās Rojas novada pašvaldības kapsētās trūkst vietas jauniem apbedījumiem.  Akciju sabiedrība “Latvijas valsts meži” kā valsts meža īpašuma pārvaldītāja un apsaimniekotāja 2009. gada 28. jūlija vēstulē (Nr.4.1-1.1/01xw/101/09/179) informēja Zemkopības ministriju, ka neiebilst pret valsts meža zemes atsavināšanu par labu Rojas novada pašvaldībai tās autonomo funkciju veikšanai – Melnsila kapsētas paplašināšanai un Rojas jaunās kapsētas izveidošanai.  Zemkopības ministrija 2012. gada 26. janvārī pilnvaroja Rojas novada pašvaldību īstenot darbības, kas saistītas ar valsts meža zemes – zemes vienības ar kadastra apzīmējumu 8882 008 0863 daļas aptuveni 2,5 ha platībā – atsavināšanu, t.i., zemes vienības nodalīšanu apvidū, zemes robežu plāna izgatavošanu un zemes vienības meža inventarizāciju. Savukārt 2011. gada 11. februārī Zemkopības ministrija pilnvaroja Rojas novada pašvaldību īstenot minētās darbības arī zemes vienībai ar kadastra apzīmējumu 8882 002 0167, atdalot daļu aptuveni 0,5 ha platībā.  Rojas novada dome 2016. gada 28. janvārī ar vēstuli Nr.3-1/110 informēja Zemkopības ministriju, ka ir nodrošināta zemes vienību ar kadastra apzīmējumiem 8882 002 0280 un 8882 008 1068 kadastrālā uzmērīšana, meža inventarizācija un mežaudzes vērtības noteikšana.  Nekustamais īpašums “Rojas meža kapi” (nekustamā īpašuma kadastra Nr.8882 008 1070) (turpmāk – nekustamais īpašums “Rojas meža kapi”) ar tajā ietilpstošo zemes vienību (kadastra apzīmējums 8882 008 1068), kas atdalīta no nekustamā īpašuma “Valsts mežs Ģipka” (kadastra Nr. 8882 004 0148), 2017. gada 22. februārī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Rojas novada zemesgrāmatas nodalījums Nr. 100000564653).  Kadastrālajā uzmērīšanā ir precizēta nekustamā īpašuma “Rojas meža kapi” platība – 2,53 ha.  Nekustamais īpašums “Melnsila jaunie kapi” (nekustamā īpašuma kadastra Nr. 8882 002 0294) (turpmāk – nekustamais īpašums “Melnsila jaunie kapi”) ar tajā ietilpstošo zemes vienību (kadastra apzīmējums 8882 002 0280), kas atdalīta no nekustamā īpašuma “Valsts mežs Melnsils” (kadastra Nr.8882 001 0025), 2017. gada 21. februārī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Rojas novada zemesgrāmatas nodalījums Nr. 100000564673).  Kadastrālajā uzmērīšanā ir precizēta nekustamā īpašuma “Melnsila jaunie kapi” platība – 0,496 ha.  Pēc Kadastra informācijas sistēmas teksta datiem, no zemes vienības ar kadastra apzīmējumu 8882 008 1068, kas ietilpst nekustamajā īpašumā “Rojas meža kapi”, 2,45 ha aizņem meži, 0,02 ha – ūdens objektu zeme un 0,06 ha – zeme zem ceļiem, savukārt visu zemes vienību ar kadastra apzīmējumu 8882 002 0280, kas ietilpst nekustamajā īpašumā “Melnsila jaunie kapi”, aizņem mežs.  Pirms rīkojuma projekta izstrādes Zemkopības ministrija atkārtoti izskatīja visus lietas materiālus un konstatēja, ka Rojas novada domes 2011. gadā iesniegtie tehniskie noteikumi vairs nav spēkā. Ievērojot minēto, Rojas novada pašvaldība ar 2017. gada 13. aprīļa vēstuli Nr.3-2/291 vēlreiz iesniedza nepieciešamos dokumentus nekustamā īpašuma “Rojas meža kapi” un “Melnsila jaunie kapi” atsavināšanai – pašvaldības autonomās funkcijas īstenošanai – kapsētas izveidošanai un uzturēšanai.  Ar 2017. gada 21. marta lēmumu (protokols Nr. 3, 5. punkts) Rojas novada dome pieņēma jaunu lēmumu, ierosinot nodot bez atlīdzības Rojas novada pašvaldības īpašumā nekustamo īpašumu “Rojas meža kapi” un “Melnsila jaunie kapi” pašvaldības autonomās funkcijas veikšanai – kapsētu izveidošanai un uzturēšanai.  Valsts vides dienesta Ventspils reģionālā vides pārvalde ir izdevusi tehniskos noteikumus Nr. VE17TN0082 paredzētajai darbībai – Rojas Meža kapu ierīkošanai – nekustamajā īpašumā “Rojas meža kapi” un tehniskos noteikumus Nr.VE17TN0067 paredzētajai darbībai – Melnsila jauno kapu izveidei – nekustamajā īpašumā “Melnsila jaunie kapi”.  Rojas novada dome 2017. gada 13. aprīļa izziņā Nr. 3-14/283 apliecināja, ka nekustamā īpašuma “Rojas meža kapi” (2,53 ha platībā) plānotā/atļautā izmantošana ir Kapsētu teritorija (K) atbilstoši Rojas novada teritorijas plānojumam (Rojas novada pašvaldības 2011. gada 20. septembra saistošie noteikumi Nr. 22/2011). Savukārt ar 2017. gada 13. aprīļa izziņu Nr. 3-14/284 Rojas novada dome apliecināja, ka arī nekustamā īpašuma “Melnsila jaunie kapi” (0,4960 ha platībā) plānotā/atļautā izmantošana ir Kapsētu teritorija (K) atbilstoši Rojas novada teritorijas plānojumam (Rojas novada pašvaldības 2011. gada 20. septembra saistošie noteikumi Nr. 22/2011).  Veselības inspekcija 2009. gada 30. jūnija atzinumā Nr. 8 par vietas izvēli būvniecībai norādīja, ka zemesgabals ar kopējo platību 2,5 ha, kurā paredzēta Rojas Meža kapu izveide, ir piemērots kapsētas ierīkošanai, un arī 2009. gada 29. jūnija atzinumā Nr. 7 par vietas izvēli būvniecībai norādīja, ka zemesgabals ar kopējo platību 1 ha (pēc kadastrālās uzmērīšanas teritorija ir precizēta), kurā paredzēta Melnsila jauno kapu izveide, ir piemērots kapsētas ierīkošanai.  Atbilstoši Valsts meža dienesta 2016. gada 7. janvāra izziņai par meža zemes kadastrālās vērtības noteikšanu un mežaudzes vērtību 2015. gadā – zemes vienībā ar kadastra apzīmējumu 8882 008 1068 ietilpstošās meža zemes mežaudzes vērtība noteikta EUR 2702,13 apmērā, savukārt zemes vienībā ar kadastra apzīmējumu 8880 002 0280 ietilpstošās meža zemes mežaudzes vērtība noteikta EUR 47,36 apmērā*.*  Iepriekšminētajās zemes vienībās meža inventarizācija notikusi 2015. gadā.  Lai īstenotu apbūvi – izveidotu kapsētu, ir nepieciešama atmežošana – zemes lietošanas veida maiņa. Meža likuma 41. panta pirmajā daļā noteikts, ka platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo seku novēršanu saistītos izdevumus. Kompensācijas noteikšanas kritēriji, kā arī aprēķināšanas un atlīdzināšanas kārtība noteikta Ministru kabineta 2012. gada 18. decembra noteikumos Nr.889 “Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”.  Atmežojot iegūtais kokmateriāls paliks Rojas novada pašvaldības rīcībā.  Ministru kabineta rīkojuma projekta būtība ir atļaut Zemkopības ministrijai nodot bez atlīdzības Rojas novada pašvaldības īpašumā valsts nekustamo īpašumu “Rojas meža kapi” – zemes vienību 2,53 ha platībā (zemes vienības kadastra apzīmējums 8882 008 1068), tajā skaitā meža zemi 2,45 ha platībā, un valsts nekustamo īpašumu “Melnsila jaunie kapi” – zemes vienību 0,496 ha platībā (zemes vienības kadastra apzīmējums 8882 002 0280), tajā skaitā meža zemi 0,496 ha platībā, pašvaldības autonomās funkcijas īstenošanai – kapsētas izveidošanai un uzturēšanai, vienlaikus nosakot, ka tad, ja minētie nekustamie īpašumi netiek izmantoti norādītās pašvaldības autonomās funkcijas īstenošanai, Rojas novada pašvaldībai ir pienākums bez atlīdzības nodot tos atpakaļ valstij. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Rojas novada pašvaldība segs izdevumus, kas saistīti ar nekustamo īpašumu “Rojas meža kapi” un “Melnsila jaunie kapi” pārreģistrāciju uz Rojas novada pašvaldības vārda. | | | | |

***Anotācijas II, IV un V sadaļa – projekts šīs jomas neskar.***

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā “Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Rojas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, kā arī rīkojuma projekts neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministra p.i. R. Bergmanis

Zemkopības ministrijas valsts sekretāre D. Lucaua

Staškova 67027345

Anda.Staskova@zm.gov.lv